
Bazuar në Ligjin Nr. 05 / L-117 për Akreditimin, dhe në Procedurën DAK-PT-02 për Menaxhimin e Kompetencave, Drejtoria e Përgjithshme e Akreditimit (DAK), shpall këtë:

Shprehje e interesimit 
për ekspert të jashtëm për zhvillim të skemës së akreditimit për trupat e certifikimit të produkteve


Drejtoria e Përgjithshme e Akreditimit (DAK) është i vetmi Trup Kombëtar i Akreditimit, i njohur me ligj, për të vlerësuar në përputhje me standardet ndërkombëtare kompetencën teknike të Trupave të Vlerësimit të Konformitetit që kryejnë veprimtari të tilla si: testim, kalibrim, certifikim, dhe inspektim, qofshin në sektorët publik apo privat, të fushës vullnetare apo të detyrueshme.

Akreditimi i Trupave të Certifikimit të Produkteve kryhet sipas standardit EN ISO/IEC 17065. Aktualisht, DAK nuk ka kompetencat e nevojshme për të kryer akreditimin e Trupave të Certifikimit të Produkteve. DAK aktualisht ofron shërbime në fushën e akreditimit të:
· Laboratorëve të testimit dhe kalibrimit (EN ISO/IEC 17025, dhe 
· Trupave të inspektimit (EN ISO/IEC 17020). 
Megjithatë, duke marrë parasysh progresin e shënuar nga Kosova lidhur me transpozimin e legjislacionit teknik të BE-së, DAK duhet të rrisë kompetencat dhe kapacitetet e saj, në mënyrë që të akreditojë të gjitha kategoritë e Trupave të Vlerësimit të Konformitetit, të nevojshme për një zbatim efektiv të legjislacionit të ri të harmonizuar.

Palët e interesuara duhet të dorëzojnë dokumentet e mëposhtme:
· CV,
· Kopjen e dokumentit të identifikimit,
· Dokumente që dëshmojnë nivelin e shkollimit, trajnimet profesionale dhe përvojën siç kërkohet në pikat 4.1 dhe 4.2 të tabelës së mëposhtme në faqen tjetër,
· Oferta e përgjithshme e kompensimit në Euro (duke përfshirë tarifën dhe të gjitha shpenzimet),
· Planin e aktivitetit për misionin.

Dokumentacioni duhet të dorëzohet në DAK, në adresën elektronike: valmira.b.sejdiu@rks-gov.net  

	1. Përshkrimi i detyrës:

	1.1 Titulli i detyrës
	Mbështetja e DAK për zgjerimin e kompetencave të saj rreth akreditimit të Trupave të Certifikimit të Produkteve (sipas standardit EN ISO/IEC 17065:2012).

	2. Objektivat dhe rezultatet e pritura 

	2.1. Objektivat
	· Mbështetja e DAK për t'u pajisur me kompetencat dhe kapacitetet e nevojshme për akreditimin e Trupave të Certifikimit të Produkteve.

	2.2. Shërbimet e kërkuara
	· Identifikimi i rregullimeve që duhen bërë në procedurat dhe dokumentet e akreditimit, si dhe në dokumentet e reja të MS që do të hartohen; 
· Rregullimi dhe hartimi i procedurave të reja të akreditimit dhe i dokumenteve të tjera të MS për të mbuluar edhe skemën e akreditimit të certifikimit të produkteve;
· Trajnimi i personelit të akreditimit të DAK-së (duke përfshirë anëtarët e Këshillit të Akreditimit dhe të Këshillit Profesional) me dokumentet e reja të MS/të rregulluara, me standardin EN ISO/IEC 17065 dhe me kompetencat e nevojshme;
· Trajnimi i vlerësuesve të DAK-së (KV, V, ET) me kompetencat e nevojshme për akreditimin e Trupave të Certifikimit të Produkteve;
· Përpilimi i listës kontrolluese për standardin EN ISO/IEC 17065:2012.

	2.3. Rezultatet
	· Përfundimi i procedurave të akreditimit dhe dokumenteve MS të DAK, me skemën e akreditimit për Trupat e Certifikimit të Produkteve;
· Realizimi i trajnimit të personelit të akreditimit të DAK-së (duke përfshirë anëtarët e Këshillit të Akreditimit dhe të Këshillit Profesional) me dokumentacionin e ri SM, me standardin EN ISO/IEC 17065:2012 dhe me kompetencat e nevojshme;
· Realizimi i trajnimit të vlerësuesve të DAK-së (KV, V, ET) me kompetencat e nevojshme për akreditimin e Trupave të Certifikimit të Produkteve;
· Përfundimi i përpilimit të pyetësorit të vlerësimit për standardin EN ISO/IEC 17065:2012;
· Rekomandimet për përmirësimin e efikasitetit të aktiviteteve të DAK-së.

	3. Komentet e ekspertit 

	3.1. Numri i përgjithshëm i ditëve të punës
	15 DP: 8 DP nga shtëpia dhe 7 DP në Prishtinë

	3.2. Data e fillimit
	Shtator 2020

	3.3. Lokacioni
	Prishtinë, Kosovë dhe shtëpi

	4. Kualifikimet e kërkuara

	4.1. Kualifikimet:

	· Diplomë në arsimin e lartë teknik;
· Njohuri të dëshmuara rreth EN ISO/IEC 17065 dhe EN ISO/IEC 17021
· Njohje e rrjedhshme e gjuhës angleze;
· Njohja e gjuhës shqipe do të ishte një përparësi.

	4.2. Përvoja e Përgjithshme Profesionale
	· Së paku 10 vite përvojë profesionale në ndonjë trupë kombëtare të akreditimit;
· Së paku 3 vite përvojë pune si Vlerësues i trupave të certifikimit të produkteve.

	5. Raportimi 

	5.1. Raportimi
	Konsulenti i raporton Drejtorit të DAK-së. Nën mbikëqyrjen dhe përgjegjësinë e drejtpërdrejtë të Drejtorit të DAK-së, ai/ajo përgatitë dhe dorëzon raporte të rregullta, duke përfshirë numrin e ditëve të kaluara dhe aktivitetet/detyrat e kryera.

	5.2. Gjuha
	Shqip dhe Anglisht

